
У складу са чл. 38 Закона о удружењима („Службени гласник РС”, бр. 51/2009, 99/2011 - др. закони и 44/2018 – др. закон), чл. 6 Уредбе о средствима за подстицање програма или недостајућег дела средстава за финансирање програма од јавног интереса која реализују удружења („Службени гласник РС”, бр. 16/2018), Одлуком о буџету града Панчева за 2026. годину (“Службени лист града Панчева” бр. 27/25 ) и Програмом подршке за спровођење пољопривредне политике и политике руралног развоја за град Панчево за 2026. годину, који је донет Закључком Градског већа града Панчева број 002986507 2026 08725 003 000 060 107  на седници одржаној дана 23.06.2026. године, Градоначелник града Панчева расписује
Ј А В Н И   П О З И В
за су/финансирање пројеката/програма из области пољопривреде и руралног развоја
за град Панчево за 2026. годину
Пројекти/програми од јавног интереса за локалну заједницу из области пољопривреде и руралног развоја реализују се кроз Мере прописане Програмом подршке за спровођење пољопривредне политике и политике руралног развоја за град Панчево за 2026. годину.
Предмет овог Jавног позива је:
- мера 102 – Успостављање и јачање удружења у области пољопривреде.
Циљ мере је економски и социјално јако рурално становништво кроз одрживи развој пољопривреде, диверзификацију економских активности и унапређење социјалног развоја у руралним срединама.
Максимални износ су/финансирања по пројекту/програму је 250.000,00 динара.
Средства ће бити коришћена за су/финансирање пројеката/програма чији су ефекти: 
- унапређењe пољопривредне производње,
- диверзификација непољопривредних активности кроз унапређење домаће радиности и свих видова руралног туризма,
- стварање основе за повећање дохотка руралног становништва,
- унапређење знања, вештина и умења актера у руралном развоју,
- повезивање и умрежавање заинтересованих страна у руралном развоју,
- размена искустава и примена добре праксе,
- подизање еколошке свести,
- унапређење заштите и безбедности у руралним срединама,
- већа доступност културним и социјалним садржајима,
- унапређење мултикултурализма и националне толеранције у руралним срединама,
- подизање капацитета удружења грађана у руралним срединама
- Стимулисање женског стваралаштва и активности женске популације на селу.
1. КРИТЕРИЈУМИ КОЈЕ ПРЕДЛАГАЧ ПРОЈЕКТА/ПРОГРАМА ТРЕБА ДА ИСПУНИ
На јавни позив могу да учествују удружења грађана која испуњавају следеће услове:
- да су регистрованa у складу са Законом о удружењима („Службени гласник РС”, бр. 51/2009 , 99/2011 – др. закон и 44/2018 – др. закон) са седиштем, односно организационом јединицом на територији града Панчева;
- да су поднела годишњи извештај за претходну буџетску годину у складу са уговором о реализовању пројекта/програма су/финансираног од стране града Панчева (уколико је удружење било носилац пројекта/програма претходне године) и да је исти прихваћен од стране Комисије за вредновање пројеката/програма из области пољопривреде и руралног развоја за град Панчево за 2026. годину;
- да нису поднела предлог пројекта/програма у ком су предложене исте активности пројекта/програма за су/финансирање, односно да им није одобрен такав пројекат/програм, од неког другог фонда;
- да поседују подрачун отворен код Управе за трезор на коме у тренутку конкурисања нема средстава.
2. КРИТЕРИЈУМИ ЗА ВРЕДНОВАЊЕ ПРОЈЕКАТА/ПРОГРАМА:
	Редни
број
	Тип критеријума за избор
	Да/Не
	Макс.     број

Бодова

	1
	Економска оправданост предлога буџета у односу на циљ и пројектне активности 
	Да
	10

	2
	Законитост и ефикасност коришћења средстава која се огледа у провери да ли су раније коришћена буџетска средства за финансирање активности организације и ако јесу, да ли су испуњене уговорне обавезе
	Да
	10

	3
	Капацитет носиоца пројекта, предложене квалификације и референце пројектног тима усклађене са предложеним циљевима, резултатима и активностима пројекта
	Да
	5

	4
	Носилац пројекта је из сеоске средине
	Да
	15

	5
	Носилац пројекта има обезбеђено адекватно партнерство
	Да
	5

	     6
	Носилац пројекта има чланове организације женског пола (две или више чланица)
	     Да
	       5

	7
	Одрживост ранијих програма и пројеката
	Да
	10

	8
	Остваривост планираних резултата и мерљивост индикатора
	Да
	5

	9
	Прецизно и детаљно приказан буџет пројекта који објашњава усклађеност предвиђеног трошка са пројектним активностима
	Да
	8

	10
	Промоција, то јест публицитет који се огледа у начину информисања циљне групе и шире јавности о програму или пројекту
	Да
	7

	11
	Развојна, институционална и финансијска одрживост пројекта и значај промене која се очекује након примене пројекта
	Да
	5

	12
	Разрађеност и изводљивост плана реализације пројекта или програма
	Да
	5

	13
	Релевантност програма или пројеката за остваривање јавног интереса дефинисаног конкурсом
	Да
	5

	14
	Усклађеност планираних активности с циљевима и очекиваним резултатима и циљном групом
	Да
	5


3. ОБАВЕЗНА ДОКУМЕНТАЦИЈА КОЈУ ТРЕБА ДОСТАВИТИ
Предлагач пројекта/програма обавезан је да достави следећу документацију:
- попуњен Образац за писање пројекта/програма;
- попуњен Образац буџета пројекта/програма;
- фотокопију/електронски извод личне карте лица овлашћеног за заступање;

- попуњену Изјаву о сагласности за коришћење датих података;
                      - изјава да удружење није са истим пројектом/програмом конкурисало за друге облике

                         буџетског су/финансирања;

              - извод из списка чланова из ког се може видети број чланица удружења.
4. РОК РЕАЛИЗАЦИЈЕ ПРОЈЕКТА/ПРОГРАМА: 
Средства се додељују за пројекте/програме који ће се реализовати до 31.12.2026. године. Ивештаји о реализацији пројекта/програма по Јавном позиву за су/финансирање пројеката/програма из области пољопривреде и руралног развоја за град Панчево за 2026. годину предају се по окончању  пројекта/програма а најкасније до 26.02.2027. године.
5. ПАРТНЕРИ НА ПРОЈЕКТУ
Пожељно је да удружење за предметни пројекат/програм има партнера који ће помоћи његову реализацију. Партнери на пројекту/програму су организације из јавног и/или цивилног сектора.
6. ИЗНОС СРЕДСТАВА ПЛАНИРАН ЗА СУ/ФИНАНСИРАЊЕ ПРОЈЕКАТА/ПРОГРАМА
Одлуком о буџету Града Панчева за 2026. годину („Службени лист Града Панчева'' бр. 27/25), опредељена су средства за ову намену  у укупном износу од 4.000.000,00 динара, и то:

- на Разделу 4, Градска управа, Програмска класификација 0101, Програм 5 – Пољопривреда и рурални развој, Програмска класификација 0101, Програмска активност 0101-0002 – Мере подршке руралном развоју, Функција 421 – Пољопривреда, позиција 65, економска класификација 481 – Дотације невладиним организацијама.
7. РОК ЗА ПОДНОШЕЊЕ ПРИЈАВА НА ЈАВНИ ПОЗИВ
Рок за подношење пријаве предлога пројекта/програма на овај Јавни позив је 10 радних дана од дана објављивања.
8. НАЧИН ПРИЈАВЉИВАЊА НА ЈАВНИ ПОЗИВ
Попуњена, потписана и оверена документација за максимално један пројекат/програм по удружењу доставља се у затвореној коверти са назнаком:
„Јавни позив за су/финансирање пројеката/програма из области пољопривреде и руралног развоја за град Панчево за 2026. годину – не отварати” 
путем поште или писарнице Градске управе града Панчева, радним даном од 8 до 15 часова, на адресу:
Г р а д   П а н ч е в о
Градска управа
Секретаријат за пољопривреду, село и рурални развој
Панчево, Трг краља Петра I бр. 2-4
9. АДМИНИСТРАТИВНА ПРОЦЕДУРА
Програмом подршке за спровођење пољопривредне политике и политике руралног развоја за град Панчево за 2026. годину дефинисана је административна процедура по којој ће се реализовати подршка пољопривредној политици  и политици руралног развоја за град Панчево у 2026. години. Према овој процедури, Градоначелник града Панчева донео је решење о образовању Комисије за вредновање пројеката/програма из области пољопривреде и руралног развоја за град Панчево за 2026. годину (у даљем тексту: Комисија) и расписује овај Јавни позив за су/финансирање пројеката/програма из области пољопривреде и руралног развоја за град Панчево за 2026. годину, који се објављује на званичној интернет страници града Панчева www.pancevo.rs .
Задаци Комисије су: припрема конкурсне документације, предлагање текста јавног позива са конкурсном документацијом Градоначелнику града Панчева, утврђивање испуњености формалних услова по јавном позиву, вредновање предлога пројеката/програма на основу дефинисаних критеријума, утврђивање листе вредновања и рангирања пријављених пројеката/програма, утврђивање листе пројеката/програма за су/финансирање и предлагање Градоначелнику града Панчева пројеката/програма за су/финансирање.
Пројекти/програми вредноваће се по пондерисаним критеријумима који су саставни део конкурсне документације.
Градоначелник града Панчева донеће закључке о одобреним пројектима/програмима за су/финансирање, закључиће уговоре са корисницима средстава и донеће решења о исплати одобрених средстава на име су/финансирања пројеката/програма.
Нетачно, непотпуно и нечитко попуњене, као и неблаговремено достављене пријаве, неће бити разматране.
Уколико то сматра потребним, Комисија може тражити допуну документације.
За све додатне информације и обавештења можете се јавити Секретаријату за пољопривреду, село и рурални развој Градске управе града Панчева, III спрат, канцеларија 312 или на телефон: 013/308-945 или путем електронске поште: minja.knezevic@pancevo.rs, контакт особа –  Миња Кнежевић.







Градоначелник града Панчева 

                                                                                                                     Александар Стевановић
